32006R1798
L 341/24
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1798/2006 НА КОМИСИЯТА
от 6 декември 2006 година
за откриване на тарифната квота за 2007 година за внос в Европейската общност на някои стоки с произход от Норвегия, получени в резултат на преработка на земеделски продукти, попадащи в обхвата на Регламент (ЕО) № 3448/93 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 3448/93 на Съвета от 6 декември 1993 г. за определяне на търговския режим, приложим за някои стоки, получени от преработката на земеделски продукти (1), и по-специално член 7, параграф 2 от него,
като взе предвид Решение 2004/859/ЕО на Съвета от 25 oктомври 2004 г. за сключване на Споразумение под формата на размяна на писма между Европейската общност, от една страна, и Кралство Норвегия, от друга страна, относно протокол № 2 към Двустранното споразумение за свoбодна търговия между Европейската икономическа общност и Кралство Норвегия (2), и по-специално член 2 от него,
като има предвид, че:
(1)
Споразумението под формата на размяна на писма между Европейската общност и Кралство Норвегия относно протокол № 2 към Двустранното споразумение за свободна търговия между Европейската икономическа общност и Кралство Норвегия, предвижда в точка III годишни тарифни квоти за внос на определени стоки, които произхождат от Норвегия. Необходимо е да се отвори тази квота за 2007 г.
(2)
С Регламент (ЕИО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността (3) се определят правилата за управление на тарифните квоти. Уместно е да се предвиди, че отворената с настоящия регламент тарифната квота следва да се управлява в съответствие с тези правила.
(3)
Предвидените в настоящия регламент мерки са в съответствие със становището на Управителния комитет по хоризонталните въпроси по отношение на търговията с преработени продукти, които не са изброени в списъка в приложение I към Договора,
ПРИЕ НАСТОЯЩИЯ РЕГЛАМЕНТ:
Член 1
Тарифните квоти на Общността за стоките с произход от Норвегия, които са изброени в списъка в приложението, се отварят от 1 януари до 31 декември 2007 г.
Член 2
Общностните тарифни квоти по член 1, се управляват от Комисията в съответствие с членове 308a, 308б и 308в от Регламент (ЕИО) № 2454/93.
Член 3
Настоящият регламент влиза в сила на третия ден след публикуването му в Официален вестник на Европейския съюз.
Прилага се от 1 януари 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 6 декември 2006 година.